Борис Младенов-Young
Човекът по природа е номад…

chitanka.info

Човекът по природа е номад —

откакто е създаден няма мира,

неспирно скита, търси… С дух крилат

подобно птица прелетна мигрира.

В прастари и в по-нови времена

са ставали велики преселения —

народни маси, групи, племена

са странствали във мир или в сражения.

Но лудостта на двадесети век

по дързост и мащаби няма равна.

Побърка се модерният човек

и се понесе в Одисея славна.

В гонитбата за хляб и демокрация

настана най-великата миграция.

Сидни, Австралия — 1991 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.